V dňoch od 27. do 29. januára 2021 sa uskutoční konferencia s názvom "What future for European Robotics?". Na tejto konferencii sa stretnú poprední odborníci s cieľom diskutovať o technických, ekonomických a sociálnych aspektoch robotiky.
Robotika je čoraz dôležitejšia pre hospodársky rast a zotavenie EÚ. Táto konferencia poskytuje vedeckú, politicky orientovanú a európsky zameranú analýzu stavu tejto rozhodujúcej technológie. V súvislosti so snahou Európskej komisie využiť príležitosti, ktoré ponúka digitálna transformácia, sa robotika stáva prioritným odvetvím, v ktorom si Európa musí zachovať svoju konkurenčnú výhodu a zároveň zaručiť technologickú suverenitu.
Cieľom tejto konferencie je určiť hlavné politické výzvy, ktoré sa majú v tejto oblasti riešiť z krátkodobého hľadiska, ako aj dlhodobého vzhľadom na krízu COVID-19.
Jedným z hlavných rečníkov tohto podujatia bude aj súčasný podpredseda Európskej komisie pre medziinštitucionálne vzťahy a strategický výhľad, Maroš Šefčovič.
Registrácia na konferenciu
Organizátor: JRC
Zdroj: SLORD